15.-16. juulil 2011 toimub Salacgrivas, Lätis järjekorras viies Positivus Festival. Esimesteks kinnitatud esinejateks on:    OK Go    Põnevad videoklipid ei pea tingimata maksma tervet varandust. Kuigi OK Go muusika on nii ekstsentriline kui ka meloodiline, leidis bänd suurema publiku 2005. aastal, mil valmis nende isetehtud video loole "A Million Ways" ja millest sai kõige rohkem allalaetud muusikavideo ajaloos. OK Go on saavutanud märkimisväärse kuulsuse oma loominguliste,  kuid tihti väheste ressursside abil tehtud muusikavideodega, millest suurem osa on tuntuks saanud läbi interneti. Bändi geniaalne linttrenažööridel filmitud video "Here It Goes Again" teenis 2006. aastal Youtube'i auhinna "Most Creative" kategoorias ning 2007. aastal Grammy kategoorias "Best Short Form Music Video". Viimane album Of the Blue Colour of the Sky on Chicago neliku meistriteos. See on muusika, mida iga positiivne hing tahaks mängida - kui taevas oli sinisem, pop rock ja kunst eksisteerisid kõrvuti  ja segunesid, ilusad helid kostusid autoraadiotest ning kõlaritest aknalaudadel ja noorte hinged olid täidetud intelligentse muusikaga. Kunstilise pop rocki vaim on lõpuks taaselustatud. Alates bändi sünnist 1998. aastal pole OK Go kunagi varjanud oma mõjutajaid, kuid ometi on nad suutnud hoida oma loomingu unikaalse ja kaasaegsena. Bändi ülevoolavalt lõbus muusika ja metsikud esinemised on töötanud nende kasuks ja asetanud nad mainstream'i ja alternatiiv-muusika vahepeale. Oma kolmandal albumil Of the  Blue Colour of the Sky kombineeris OK Go oma varased muusikalised mõjutajad 80ndate pop rock albumite jõulisusega - ometi ei ole bänd läinud populaarsele retro järeletegemise teele. Nohiklik või glamuurne, šikk või võlts - otsusta ise. Ära võta seda liiga tõsiselt, oota ekstravagantsust ja värvikust!    http://www.myspace.com/okgo      Chapel Club    Chapel Club - poisid Essexist, Swindonist, Londonist ja  Leedsist, kes said kokku 2008. aastal. Meile meeldib lugu asutajaliikmest Michael Hibbertist, kes saab inspiratsiooni vanaaegsetest ajaloo illustratsioonidest ning lühifilmidest, meid innustab teadmine, et laulja Lewis Bowmanile on laulusõnu kirjutades eeskujudeks Ted Hughes, Mikhail Bulgakov ja Ernest Hemingway ja meid väga rõõmustab, et lugude teemad varieeruvad seksist, armastusest, armukadedusest ja frustratsioonist vähemoodatud "kireni religioossuse mugavuste vastu mõistuses, mis on kaugelt liiga küüniline  et aktsepteerida jumala olemasolu". Nüüd ootame neilt uut materjali, mis väldiks tavapärast dark-rock klišeed. Uskumatult valjud live-kontserdid jahmatavad, vaimustavad, ängistavad ning tekitavad aukartust. Midagi neile, kellele meeldivad Editors, White Lies, Morrisey.    http://www.myspace.com/chapelclub      The Kissaway Trail    NME väidab, et see bänd on lihtsalt rabav. The Kissaway Traili suurimad  mõjutajad on Sonic Youth, Daniel Johnston, Pixies ja The Beach Boys. Pärast tuuritamist Euroopas ja USAs (koos bändidega Editors ja The Temper Trap) kasutab see Taanist pärit bänd ülevoolavaid emotsioone ja ilu, mis teeb nende loomingu nii fantastiliseks, ja liidab need äsjaleitud enesekindluse ja vitaalsusega. Instrumendid kõlavad tuttavalt neile, kes on kursis modernse indie-rockiga, helisevate kitarrikõladega, meoodiliste klahvpillidega ja dramaatiliste löökpillidega. Lood on kirjutatud silmapaistva  kirega ja produktsioon on lihvitud, et sobida kokku juubeldava kompositsiooniga. Kuigi The Kissaway Trail ei saaks ilmselt auhindu originaalsuse eest, on neis siiski uudsuse hõngu ja bändi muusikat on võrdlemisi raske kategoriseerida. Live-kontsertidel viib bänd kuulajad teekonnale, mis kõlab pisut nagu Arcade Fire, Mew, Snow Patrol, Sigur Ros, Long-view, Modest Mouse ja Polyphonic Spree.    http://www.myspace.com/thekissawaytrail      Alina Orlova    Orlova on noor laulja-laulukirjutaja, kunstnik ja fotograaf Leedust. Tema muusikat võib kirjeldada kui lühikesi hingelisi klaveri-ballaade poeetiliste laulusõnadega. Orlova on saanud positiivset tunnustust nii rahvusvaheliselt kui ka Leedu publikult - tema hubased kontserdid on kodumaal vägagi hinnatud. Orloval on vapustav hääl ja oma unikaalne koht meeltülendavalt tumedas Balti folk popis. Teda on märganud ka laulja Francis Healy kollektiivist Travis.    http://www.myspace.com/alinaorlova      Alcoholic Faith Mission    Kopenhaageni (või hetkel Brooklyni) Alcoholic Faith Mission on bänd, mis kasutab mitmeid erinevaid tekstuure. Bändi alustasid Thorben Seiero Jenson ja Sune Solund, nüüdseks on ansambel laienenud viieliikmeliseks. Looming varieerub orgaanilisest, akustilisest folgist valju Arcade Fire'like refräänideni ja elektrooniliste helideni,  mõnikord võib kõike seda kuulda ühes loos. See teeb kategoriseerimise üsna keeruliseks, kuid samas on just mitmekesisus see, mis teeb nende muusika nii huvitavaks. Kristine Permils lisab veel ühe elemendi oma omapärase vokaaliga. Igal kontserdil pakub bänd midagi võluvat, energilist ja emotsionaalset.    http://www.myspace.com/alcoholicfaithmission